۱۴۴۶-۷-۹ تاریخ نشرشوی خبرونه کابل د #افغانی_سرې_میاشتې له لوری د کابل ولایت د ښوونیز مرکز زده کوونکو ته د اووم ځل لپاره د زده کوونکو د ظرفیت لوړونې او د دوی د پټو استعدادونو د رابرسېره کولو تر عنوان لاندې ښوونیز ورکشاپ دایر شو. هرات لویدیځ زون ‏د ‎#افغانی_سرې_میاشتې سرپرست عمومی رئیس د لویدیځ زون د روانی ناروغانو د درملنې او پالنې له مرکز لیدنه وکړه! نن جمعه د رجب میاشتې پر ۹مه، د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب الدین دلاور هرات ولایت کې د لویدیځ سیمه ایز زون د روانی ناروغانو د درملنې او پالنې مرکز کې د روانی ناروغانو د روغتیایی حالت، هستوګنځای، پخلنځی او ناروغانو ته د ترسره کېدونکو خدماتو څخه له نږدې لیدنه وکړه. یاده لیدنه کې ښاغلی دلاور د دغه مرکز خدماتی او کاری ټیم ته د غوره خدماتو په ترسره کولو باندې ټینګار وکړ او ناروغانو ته په اخلاص او په معیاری شکل د خدماتو وړاندې کول یې د ټولو ایمانی او انسانی مسٸولیت یاد کړ. همدا راز نوموړی د یاد مرکز کارکوونکو ته د اړتیا وړ اسانتیاوو د برابرونې ترڅنګ د هر ډول همکارۍ ډاډ ورکړ.